এক দেশ এক ভোট নিয়ে মতামত নিতে খোলা হবে ওয়েবসাইট

ওয়েবডেস্ক: দেশে একসঙ্গে লোকসভা ও বিধানসভা নির্বাচন। নরেন্দ্র মোদির নেতৃত্বাধীন কেন্দ্রীয় সরকার ইতিমধ্যে এক দেশ এক ভোটের (One Nation One Election) দামামা বাজিয়ে দিয়েছে। এবার এক দেশ এক ভোট নিয়ে মতামত নেওয়ার জন্য বিজ্ঞাপন (Advertiement) দেওয়া হবে। খোলা হবে ওয়েবসাইট (Website)। সেই ওয়েবসাইটে মতামত (Opinion) নেওয়া হবে। এক দেশ এক ভোট নিয়ে যৌথ সংসদীয় কমিটির বৈঠক রয়েছে আগামীকাল মঙ্গলবার। তার আগে এমনই জানিয়েছেন যৌথ সংসদীয় কমিটির চেয়ারম্যান পিপি চৌধুরী।

পিপি চৌধুরী এএনআইকে জানিয়েছেন, কমিটি দুটি বড় সিদ্ধান্ত নিয়েছে। বিজ্ঞাপন সব ভাষায় ছাপা হবে। যাতে সব অংশীদাররা তাঁদের মতামত দিতে পারেন। ওয়েবসাইটে সব অংশের মত নেওয়া হবে। কিউআর কোড ফেসিলিটি সহ ওয়েবসাইটটি দ্রুত শুরু করা হবে। সেখানে পরামর্শ নেওয়া হবে। সাংসদরা তার মূল্যায়ন করবেন। উন্নতমানের ওয়েবসাইট করতে হচ্ছে। তাই সময় প্রয়োজন হচ্ছে। এর আগে গত ২৫ মার্য যৌথ সংসদীর কমিটির বৈঠক বসেছিল। ওই বৈঠকে পিপি চৌধুরী জানিয়েছিলেন, দেশের স্বার্থেই এক দেশ এক ভোট। গত ৮ জানুয়ারি থেকে এখনও পর্যন্ত ৬টি বৈঠক হয়েছে।

আরও পড়ুন: রাহুল গান্ধী ব্রিটেনেরও নাগরিক? রিপোর্ট চাইল এলাহাবাদ হাইকোর্ট